Real Madrid Club de Fútbol je szpanielski fusbalklub ze Madrytu, kery gro we nojwyższyj szpanielskij fusbalowyj lidze - La Liga. Je to jedyn ze nojpopularnijszych klubōw we gyszichcie fusbalu. Real bōł zołożōny we 1902, nale prowa do noszynio titlōw "Real" (Krōlōw) prziznoł uōnym dziepiyro Alfonso XIII we 1920. Real Madrid swoje szpile gro na stadjōnie Santiago Bernabéu, na kery wlezie 80 400 ludzi a zuōnaczyli go we 1947. Tyn klub przebywo moc sukcesōw. 14 razōw wygroł UEFA Champions League a 35 razy bōł majstrym Szpanije. Trynerym Realu je Carlo Ancelotti, a jigo prezesym Florentino Pérez. Farby Realu sōm biołe. We Realu groł tyż Ślōnzok - Jerzy Dudek, kery urodźōł sie we Rybniku.